《送曹能始之金谿吊周明府》
明代·陈鸣鹤

南来几日又西征，肠断羊昙《薤露》声。
罗雀门前生死恨，钩鱼台下别离情。
千家橘叶连山县，一路杨花暗水程。
华表鹤归春梦杳，报恩惟有泪纵横。

作者简介：（?—1560）明浙江山阴人，家居南京，字鸣轩，一字九皋，号海樵，一作海鹤，又作水樵生。嘉靖四年举人，袭其祖军功，官绍兴卫百户，非素志，因弃官称山人。自少时即博览奇帙名帖。曾得奇病，乃自学为医，七年而愈。工诗善画，水墨花草最为超绝。有《海樵先生集》、《越海亭诗集》。